text: [{"text_idx": "#000001", "text": "F\u00f8roysk sjo\u0301varfalsorka a\u0301 spennandi vegamo\u0301ti"}, {"text_idx": "#000002", "text": "I\u0301 summar fer svenska orkufyrit\u00f8kan Minesto saman vi\u00f0 SEV at seta u\u0301t i\u0301 Vestmannasund ein sto\u0301ran sjo\u0301dreka. Eitt avgerandi og spennandi vegamo\u0301t i\u0301 \u00e6tlanunum at geva eitt i\u0301kast til gr\u00f8na orkuskifti\u00f0."}, {"text_idx": "#000003", "text": "Bretskt veitingarskip leggur u\u0301t 3,5 kilometrar langan streymka\u00f0al u\u0301r Vestmanna u\u0301t a\u0301 lei\u00f0ina, har sto\u0301rur sjo\u0301dreki ver\u00f0ur settur u\u0301t eftir o\u0301lavs\u00f8ku. Mynd Minesto."}, {"text_idx": "#000004", "text": "Ho\u0301ast vindorka a\u0301 landi og serstakliga til havs setir ta\u00f0 mesta av gr\u00f8nu dagsskra\u0301nni i\u0301 l\u00f8tuni, so merkir ta\u00f0 ikki, at ta\u00f0 ikki eisini ver\u00f0ur arbeitt vi\u00f0 \u00f8\u00f0rum varandi og bur\u00f0ardyggum gr\u00f8num orkuverk\u00e6tlanum. Ein av hesum er sjo\u0301varfalsorka. Og eisini her eru F\u00f8royar vi\u00f0 i\u0301 royndunum at menna ta bestu loysnina. Saman vi\u00f0 svensku orkufyrit\u00f8kuni Minesto hevur SEV nu\u0301 i\u0301 n\u00f8kur a\u0301r sta\u00f0i\u00f0 fyri royndarframlei\u00f0slu i\u0301 Vestmannasundi vi\u00f0 tveimum sm\u00e6rri drekum, i\u00f0 framlei\u00f0a streym inn a\u0301 neti\u00f0 hja\u0301 SEV."}, {"text_idx": "#000005", "text": "U\u0301rsliti\u00f0 av royndunum higartil er so miki\u00f0 gott, at svenska fyrit\u00f8kan nu\u0301 leggur seinastu hond a\u0301 ein risadreka, sum ver\u00f0ur settur a\u0301 sjo\u0301gv um olavs\u00f8kumundi\u00f0 samb\u00e6rt menningarlei\u00f0aranum hja\u0301 SEV, Terja Nielsen i\u0301 u\u0301tvarpinum hja\u0301 KVF i\u0301 gja\u0301r."}, {"text_idx": "#000006", "text": "H\u00f8vu\u00f0sskrivstovan hja\u0301 Minesto hevur i\u0301 morgun sent u\u0301t ti\u0301\u00f0indaskriv til altjo\u0301\u00f0a mi\u00f0lar um, at fyrsta stig til at taka i\u0301 bru\u0301k komandi sto\u0301ra drekan, nu\u0301 er framt. Eitt bretskt veitingaskip hevur lagt ein streymka\u00f0al u\u0301r landi Inni a\u0301 Fj\u00f8r\u00f0 i\u0301 Vestmanna u\u0301t a\u0301 lei\u00f0ina, har sto\u0301ri drekin ver\u00f0ur lagdur u\u0301r um einar tveir ma\u0301na\u00f0ir."}, {"text_idx": "#000007", "text": "Minesto hevur lati\u00f0 undirveitaran Inyanga standa fyri arbei\u00f0inum at leggja tann 3,4 kilometrar langa undirsjo\u0301varka\u00f0alin, sum i\u0301 n\u00e6stum skal bindast i\u0301 1,2 MW sto\u0301ra drekan, Dragon 12. Arbei\u00f0i\u00f0 at leggja ka\u00f0alin to\u0301k 22 ti\u0301mar sigur Minesto. Ka\u00f0alin er gj\u00f8rdur av JDR i\u0301 Bretlandi og var\u00f0 avskipa\u00f0ur u\u0301r Hartlepool. Martin Edlund, stjo\u0301ri i\u0301 Minesto sigur, at ka\u00f0alin er tann dy\u0301rasti parturin av undirst\u00f8\u00f0ukervinum og er hann eitt vegamo\u0301t i\u0301 verk\u00e6tlanini. Alt arbei\u00f0i\u00f0 gekk uttan trupulleikar. Nu\u0301 er so eftir at ankra komandi drekan."}, {"text_idx": "#000008", "text": "Minesto verk\u00e6tlanin byrja\u00f0i i\u0301 2018, ta\u0301 Minesto og SEV gj\u00f8rdu avtalu um at troyta sjo\u0301varfalsorkuna i\u0301 Vestmannasundi og koyra streym u\u0301t a\u0301 neti\u00f0 hja\u0301 SEV. Minesto vildi vi\u00f0 hesum vera vi\u00f0 til at tryggja elveiting til neti\u00f0, sum eftir \u00e6tlan bara skal fa\u0301a streym fra\u0301 varandi orkukeldum fra\u0301 2030. I\u0301 2019 fekk svenska fyrit\u00f8kan 2,5 mio\u0301. euro ella umlei\u00f0 25 mio\u0301. kr. i\u0301 stu\u00f0uli fra\u0301 ES. Peningurin skuldi bru\u0301kast til at menna og seta upp sjo\u0301varfalst\u00f8knina hja\u0301 felagnum i\u0301 F\u00f8royum i\u0301 samstarvi vi\u00f0 SEV. Verk\u00e6tlanin fekk heiti\u00f0: \u2019Deep Green Island Mode\u2019 (DGIM). ES seg\u00f0i i\u0301 si\u0301ni grundgeving fyri at lata stu\u00f0ul, at ta\u00f0 metir hesa verk\u00e6tlanina sum eitt fyrsta stig innan sjo\u0301varfalsorku til tess at kunna gagna gr\u00f8na orkuskiftinum i\u0301 Evropa."}, {"text_idx": "#000009", "text": "Terji Nielsen, menningarlei\u00f0ari hja\u0301 SEV: Orkan fra\u0301 sjo\u0301dreka er no\u0301gv meira st\u00f8\u00f0ug enn fra\u0301 b\u00e6\u00f0i vind- og so\u0301lorku."}, {"text_idx": "#000010", "text": "Minesto lat fyrsta streymin inn a\u0301 neti\u00f0 hja\u0301 SEV i\u0301 2020 og var hetta fyrstu fer\u00f0 i\u0301 heimss\u00f8guni, at ein sjo\u0301varfalsdreki framleiddi streym inn a\u0301 neti\u00f0. Settir vo\u0301r\u00f0u u\u0301t tveir sm\u00e6rri drekar i\u0301 eini royndar\u00e6tlan. I\u0301 apri\u0301l i\u0301 fj\u00f8r kunngj\u00f8rdi Minesto so, at ta\u00f0 fo\u0301r undir at fyrireika eina sto\u0301ra u\u0301tbygging av sjo\u0301varfalsorkuni i\u0301 F\u00f8royum og hev\u00f0i u\u0301tpeika\u00f0 fleiri m\u00f8gulig ny\u0301ggj \u00f8ki i\u0301 landinum til framlei\u00f0sluna, eitt nu\u0301 Hestfj\u00f8r\u00f0, Skopunarfj\u00f8r\u00f0 og Svi\u0301noyarfj\u00f8r\u00f0. Ma\u0301li\u00f0 eftir komandi framti\u0301\u00f0ar u\u0301tbyggingar er at kunna veita 40% av streymny\u0301tsluni i\u0301 F\u00f8royum. Nu\u0301 um dagarnar skipa\u00f0i Minesto fyri eini verkstovuvitjan i\u0301 Vestmanna vi\u00f0 lutt\u00f8ku av serfr\u00f8\u00f0ingum innan sjo\u0301varfalsorku."}, {"text_idx": "#000013", "text": "Komandi drekin er v\u00e6l st\u00f8rri enn teir ba\u0301\u00f0ir drekarnir, sum eru i\u0301 Vestamannasundi i\u0301 dag. T.d. hevur hann eitt veingjabrei\u00f0i uppa\u0301 12 metrar i\u0301 mun til 5 m. a\u0301 verandi Dragon 4 drekum."}, {"text_idx": "#000014", "text": "Terji Nielsen, menningarlei\u00f0ari hja\u0301 SEV seg\u00f0i vi\u00f0 U\u0301tvarpi\u00f0 hja\u0301 KVF ty\u0301sdagin, at sjo\u0301drekar kunnu koma at gera veruligan mun i\u0301 gr\u00f8na orkuskiftinum i\u0301 F\u00f8royum."}, {"text_idx": "#000015", "text": "-Vit eru o\u0301metaliga spent um, hvussu hetta fer at rigga. Fa\u0301a vit hesa t\u00f8knina at sp\u00e6la saman vi\u00f0 f\u00f8roysku orkuskipanini so kann hetta fa\u0301a sto\u0301ran ty\u0301dning fyri ta samla\u00f0u skipanina i F\u00f8royum."}, {"text_idx": "#000016", "text": "Sjo\u0301varalsorka kann avloysa sto\u0301ran part av b\u00e6\u00f0i vind- og so\u0301lorku og kann minka um n\u00f8gdirnar av orkugoymslum, sum vit hava t\u00f8rv a\u0301 sigur Terji Nielsen."}, {"text_idx": "#000017", "text": "Minesto metir, at ein sjo\u0301dreki kann framlei\u00f0a umlei\u00f0 ta\u00f0 sama sum ein vindmylla vi\u00f0 sama ma\u0301tti 1,2 MW, men munurin er, at me\u00f0an vindurin er o\u0301st\u00f8\u00f0ugur er sjovarfalsorkan st\u00f8\u00f0ug."}, {"text_idx": "#000018", "text": "-Sjo\u0301varfalli\u00f0 hevur o\u0301metaliga sto\u0301rt vir\u00f0i, ti\u0301 vit vita, hvat vit hava um 100 a\u0301r eisini heldur SEV lei\u00f0arin fyri."}, {"text_idx": "#000020", "text": "SEV fer nu\u0301 i\u0301 samstarvi vi\u00f0 Minesto at kortleggja \u00f8ki i\u0301 F\u00f8royum, sum kunnu bru\u0301kast til framti\u0301\u00f0ar sjo\u0301varfalsorkust\u00f8\u00f0ir."}, {"text_idx": "#000021", "text": "Ein teirra er sto\u0301r verk\u00e6tlan i\u0301 Hestfir\u00f0i, har \u00e6tlanini er at seta u\u0301t 5 drekar i\u0301 fyrstu atl\u00f8gu men so fleiri seinni. Fel\u00f8gini hava s\u00f8kt fi\u0301gging fra\u0301 ES til hesa verk\u00e6tlanina."}, {"text_idx": "#000022", "text": "Eftir Hestfj\u00f8r\u00f0 er m\u00f8guligt, at Leirvi\u0301skfj\u00f8r\u00f0ur fer at standa fyri t\u00f8rni skilst."}, {"text_idx": "#000027", "text": "Helvtin av orkuni fra\u0301 vindmyllulundum fer til spillis"}, {"text_idx": "#000028", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000029", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000030", "text": "Russland sendir oljutangaskip nor\u00f0ur um Sibiria"}, {"text_idx": "#000031", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000032", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000036", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000037", "text": "Fyristing tel. 20 80 80 [email protected]"}]